CELEX: 62005TA0352
Language: el
Date: 2011-09-28 00:00:00
Title: Υπόθεση T-352/05: Απόφαση του Γενικού Δικαστηρίου της 28ης Σεπτεμβρίου 2011 — Ελλάδα κατά Επιτροπής (ΕΓΤΠΕ — Τμήμα Εγγυήσεων — Δαπάνες αποκλειόμενες από την κοινοτική χρηματοδότηση — Ειδικά μέτρα υπέρ των μικρών νησιών του Αιγαίου Πελάγους σε σχέση με ορισμένα γεωργικά προϊόντα — Οπωροκηπευτικά — Ακατέργαστος καπνός — Πρόβειο και αίγειο κρέας — Μη τήρηση των προθεσμιών πληρωμής — Αναλογικότητα — Προσαύξηση του ποσοστού της κατ’ αποκοπή διορθώσεως σε περίπτωση παραβάσεως καθ’ υποτροπήν)

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/16
            
         Απόφαση του Γενικού Δικαστηρίου της 28ης Σεπτεμβρίου 2011 — Ελλάδα κατά Επιτροπής
   (Υπόθεση T-352/05) (1)
   
   (ΕΓΤΠΕ - Τμήμα Εγγυήσεων - Δαπάνες αποκλειόμενες από την κοινοτική χρηματοδότηση - Ειδικά μέτρα υπέρ των μικρών νησιών του Αιγαίου Πελάγους σε σχέση με ορισμένα γεωργικά προϊόντα - Οπωροκηπευτικά - Ακατέργαστος καπνός - Πρόβειο και αίγειο κρέας - Μη τήρηση των προθεσμιών πληρωμής - Αναλογικότητα - Προσαύξηση του ποσοστού της κατ’ αποκοπή διορθώσεως σε περίπτωση παραβάσεως καθ’ υποτροπήν)
   2011/C 331/27
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ελληνική Δημοκρατία (εκπρόσωποι: αρχικώς Γ. Κανελλόπουλος και Σ. Χαριτάκη, στη συνέχεια, I. Χαλκιάς και Σ. Παπαϊωάννου)
   
      Καθής: Ευρωπαϊκή Επιτροπή (εκπρόσωποι: Ε. Τσερέπα-Lacombe και L. Visaggio, επικουρούμενοι από τον N. Κορογιαννάκη, δικηγόρος)
   
      Αντικείμενο
   
   Αίτημα για τη μερική ακύρωση της αποφάσεως 2005/579/ΕΚ της Επιτροπής, της 20ής Ιουλίου 2005, περί απορρίψεως του αιτήματος κοινοτικής χρηματοδοτήσεως ορισμένων δαπανών τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (ΕΕ L 199, σ. 84), καθόσον με αυτήν αποκλείστηκαν από την κοινοτική χρηματοδότηση ορισμένες δαπάνες τις οποίες πραγματοποίησε η Ελληνική Δημοκρατία στο πλαίσιο των ειδικών μέτρων υπέρ των μικρών νησιών του Αιγαίου Πελάγους σε σχέση με ορισμένα γεωργικά προϊόντα και στους τομείς των οπωροκηπευτικών, του ακατέργαστου καπνού καθώς και του προβείου και αιγείου κρέατος.
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 296 της 26.11.2005.